Charkovo traktorių gamykla

Charkovo traktorių gamykla () – stambiausia buvusios TSRS ir vienintelė Ukrainoje ratinių ir vikšrinių traktorių gamykla.

Istorija 

 1930 m. sausio 8 d. – 7 km nuo Charkovo pradėta statyti gamykla.
 1931 m. rugpjūčio 25 d. – išleistas pirmasis bandomasis ratinis traktorius (SChTZ 15/30).
 1931 m. spalio 1 d. – baigta gamyklos statyba, pradėta gamyba. Traktoriai nuo konvejerio riedėjo kas 6 min.
 1935 m. – nuo konvejerio nuriedėjo 100-tūkstantasis traktorius.
 1936 m. – nuo konvejerio nuriedėjo 150-tūkstantasis traktorius.
 1937 m. – pradėtas gaminti vikšrinis traktorius SChTZ-NATI.
 1941 m. rugsėjo-spalio mėn. buvo gaminami lengvieji tankai Т-16 (ChTZ-16).
 1941 m. – gamykla uždaryta.
 1942 m. – vietoje buvusios gamyklos pastatyta „Altajaus traktorių gamykla“, pagamintas pirmasis traktorius.
 1944 m. – pagamintas pirmasis traktorius po Charkovo išsilaisvinimo.
 1950 m. – pradėti gaminti traktoriai ChTZ-7.
 1967 m. – nuo konvejerio nuriedėjo milijonasis traktorius.
 1994 m. – gamykla perorientuota į akcinę bendrovę.
 2003–2006 m. – tris kartus keitėsi gamyklos vadovybė.

Našumas 
TSRS laikais gamykla pagamindavo 50 tūkst. traktorių per metus. Dabar kasmet pagaminama 2000 įvairių modifikacijų traktorių.

Produkcija 
Nuo 2006 m. įmonė gamina traktorius, tarp kurių bendro naudojimo traktoriai ChTZ-17221 ir ChTZ-17222, modernizuojami T-150 serijos traktoriai, ChTZ-16131, galingieji ChTZ-181, ūkininkams skirti traktoriai ChTZ-3510, frontaliniai krautuvai ChTZ-156.

ChTZ markės traktoriai eksploatuojami Ukrainoje, Rusijoje, Kazachstane, Uzbekistane, Mongolijoje, moldavijoje, Lietuvoje, Estijoje, Latvijoje, Rumunijoje, bulgarijoje, Vengrijoje, Lenkijoje.

Direktoriai 
Beveik 27 metus gamyklos direktoriaus pareigas ėjo Socialistinio darbo didvyris Valentinas Biblikas.

Nuorodos 

 Gamyklos tinklalapis 

Ukrainos automobilių gamintojai
Charkovas
Tarybų Sąjungos automobilių gamintojai